钦定古今图书集成/明伦汇编/官常典/第637卷 > 傅皓
## 钦定古今图书集成/明伦汇编/官常典/第637卷 > 傅皓

按《开封府志》：“皓字孔阳，祥符人。授通州同知，宽厚平
易，在任八年，民惟恐。擢去。通州守缺，百姓数千人叩
阙乞擢皓为守，上允之。通为水陆辐辏之地，勋戚宦
寺田庄居大半，素号难治，一切裁以法。凡驿递船马馈遗非度者，悉寝不行。邻郡遇有冤狱弗白者，咸赴
所使者愿下听断。上疏论户口食盐，民钞岁输官盐”
无给，不报。因通融里甲，立取盐法，后踵行之不废。有
清军御史者，按郡捕得逃伍者，亲识，即系之狱，遣行
以代。皓叹曰：“无罪而代戍，岂制耶？”遂以情奏，竟免。改
知济宁州，通民泣送数十里，攀恋不忍舍去。守济三
年，节财爱民，惠政懋著。请老归汴，前后典郡二十三
年，清慎无间始终云。